paragraph_text: Nakon sportske karijere, Cousy je postao komentator utakmica Boston Celticsa. Nakon što je 1971. godine primljen u Kuću slavnih Naismith Memorial, Celticsi su umirovili njegov dres s brojem 14 te ga izložili u dvorani, iznad terena. Godine 1971. izabran je u momčad povodom 25. obljetnice lige, deset godina kasnije u momčad povodom 35. obljetnice, a 1996. godine je imenovan i među 50 najvećih igrača u povijesti NBA lige, čime je postao samo jedan od četiri igrača koji su uvršteni u sve tri selekcije. Od 1954. do 1958. godine bio je i prvi predsjednik Udruge igrača NBA lige. Tadašnji američki predsjednik Donald Trump mu je 22. kolovoza 2019. godine uručio Predsjedničko odličje slobode.<ref>https://www.bostonglobe.com/news/politics/2019/08/22/celtics-legend-bob-cousy-set-get-presidential-medal-freedom/KFqGGkhR598KG00Rgrz2PP/story.html Preuzeto 18. prosinca 2021.